b'\n_START_ARTICLE_\nAna Bari\xc4\x8d Moder\n_START_SECTION_\nZgodnja leta in izobrazba\n_START_PARAGRAPH_\nAna Bari\xc4\x8d Moder je bila rojena leta 1979. Njeno prvo dalj\xc5\xa1e prevedeno delo je bil roman \xc5\xbdivljenje in pol. Diplomirala je na Filozofski Fakulteti Univerze v Ljubljani, najprej na Oddelku za romanske jezike in knji\xc5\xbeevnost na temo Les M\xc3\xa9d\xc3\xa9e" de Pierre Corneille et de Jean Anouilh\xc2\xa0: deux transformations d\'un mythe antique (2005), naslednje leto pa \xc5\xa1e na Oddelku za primerjalno knji\xc5\xbeevnost in literarno teorijo na temo Subverzivne strategije v romanu \xc5\xbdivljenje in pol Sonyja Labouja Tansija.\n_START_SECTION_\nKasnej\xc5\xa1a \xc5\xbeivljenje in delo\n_START_PARAGRAPH_\nNjena pomembnej\xc5\xa1a dela so prevodi afri\xc5\xa1ke knji\xc5\xbeevnosti Trebuh Atlantika senegalske pisateljice Fatou Diome in \xc5\xbdivljenje in pol avtorja Sonyja Labouja Tansija, ki prihaja iz DR Kongo. Njen je tudi prevod strokovnega dela Zgodovina Afrike Johna Fagea in Williama Tordoffa. Po pridobljeni diplomi se je posvetila delom Roalda Dahla, najprej otro\xc5\xa1ke (Grav\xc5\xbea, Gromozanski Krokodil (oba 2007) in VDV (2008)), v naslednjih dveh letih pa \xc5\xa1e njegove zbirke kratkih zgodb za odrasle Poljub\xc4\x8dek (2008), Zbrana kratka dela (2009) in Tak\xc5\xa1en kot ti (2010). Leta 2011 je iz\xc5\xa1el njen do zdaj najbolj odmeven prevod, Modre cvetke Raymonda Queneauja, za katerega je v okviru 28. slovenskega knji\xc5\xbenega sejma prejela tudi nagrado za najbolj\xc5\xa1o mlado prevajalko.'